Albert Batet reclama enfortir la cultura d'unitat i coalició per avançar cap a la independència - Junts per Catalunya\nEl president del Grup parlamentari assegura que cal una estratègia consensuada, acordada i compartida de tot l’independentisme per tenir la màxima estabilitat i anar a la una\nJunts per Catalunya reitera durant el Debat de Política General que existeix repressió i que Espanya és un estat que no pot presentar credencials plenament democràtiques\nEl president del Grup parlamentari de Junts per Catalunya, Albert Batet, ha intervingut durant el Debat de Política General d’aquest dimecres per exposar la posició del grup després del discurs del president Aragonès. Batet ha reclamat enfortir la cultura d’unitat i coalició per aconseguir la independència. En aquesta línia, ha reclamat la unitat de l’independentisme i ha reivindicat la necessitat de tenir una estratègia consensuada, acordada i compartida: “ “Hem d’actuar com a aliats. Hem de treballar de manera conjunta i coordinada. També per fer valer la nostra força a Madrid”, ha dit, assegurant que cal que tots els partits independentistes amb representació al Congrés dels Diputats “uneixin forces amb l’aprovació dels pressupostos de Madrid amb voluntat de pressionar l’Estat en la resolució del conflicte polític”. En aquest sentit, i sense dissociar-ho de l’argument de la unitat, Batet ha assegurat que cal treballar també la cultura de la coalició per tenir la màxima estabilitat i anar a l’una, “especialment, en un de govern format pràcticament per un empat tècnic”. “Ens ho hem d’aplicar tots”, ha reiterat.\n📽 @albertbatet: "Als partits que formem el Govern, cal més cultura de coalició per tenir la màxima estabilitat i anar a la una. És un govern de coalició, no de subordinació".#DPGJunts pic.twitter.com/zew6Emmvjv\n— Junts per Catalunya 🎗 (@JuntsXCat) September 29, 2021\nLa repressió segueix a Catalunya\nBatet ha recordat que la detenció del president Puigdemont a Sardenya demostra que el conflicte polític entre Catalunya i l’Estat espanyol “continua més viu que mai”. “L’Estat ha volgut aixecar la camisa a la justícia europea, però no se n’han sortit”, ha dit, i s’ha adreçat al cap de l’oposició, Salvador Illa, per demanar-los que “deixin de fer el ridícul”.\nEn aquesta línia, ha denunciat que l’Estat espanyol no pot presentar credencials plenament democràtiques. “Diuen que volen dialogar, però segueixen actuant amb la força d’un estat per intentar doblegar-nos”, ha dit Batet i ha assenyalat que d’una banda, conspiren, maniobren i aplaudeixen la detenció il·legal del president Puigdemont i, de l’altra, “venen al Palau de la Generalitat, es passegen ‘como Pedro por su casa’, i fan veure que aposten pel diàleg”. “Qui pot negociar amb un estat que sempre vulnera l’estat de dret, que se salta les decisions de la justícia europea i que, a més, intenta enganyar-la?”, ha reblat finalment i ha recordat que el diàleg només es pot abordar si a l’altre costat hi ha voluntat política per resoldre el conflicte, “i, a l’altra banda, no n’hi veiem”.\nJunts per Catalunya pren la iniciativa\nEl president Albert Batet, durant la seva intervenció, ha dit que “si no som un estat independent, hi ha polítiques públiques que no podrem tirar endavant”. Per això, ha recordat que, com es va acordar durant les jornades de treball a Brussel·les, Junts per Catalunya es va comprometre a impulsar les iniciatives necessàries per tenir més sobirania i menys dependència de l’estat espanyol.\nD’entre les polítiques a defensar, la llengua és un objectiu prioritari del Grup parlamentari. “Ni podem deixar la defensa de la llengua catalana en mans del Govern espanyol, ni renunciarem a legislar des del Parlament”, ha defensat. En aquest cas, ho ha exemplificat amb el proposició de llei de l’audiovisual de Catalunya, que ja va registrar la setmana passada.\n📽 @albertbatet: "La defensa de la llengua és un objectiu prioritari. Ni podem deixar la defensa de la llengua catalana en mans del Govern espanyol, ni renunciarem a legislar des del @parlamentcat. Impulsarem iniciatives que ens allunyin de la dependència de l’Estat".#DPGJunts pic.twitter.com/LiA39gKI94\nLa Catalunya del sí\nEl president del Grup parlamentari també ha exposat el model de país que defensa Junts per Catalunya: “Defensem la Catalunya del sí enfront d’aquells qui defensen la Catalunya del no. Perquè ens preocupa que agafi força el discurs lesiu del no a tot”.\n“Som la els de la Catalunya del sí. Del sí al benestar, sí al progrés, sí a la democràcia, sí a la llibertat. De tenir un aeroport que sigui un hub internacional per obrir-nos al món; d’acollir uns Jocs d’Hivern el 2030 que siguin una oportunitat pel Pirineu i el conjunt del país; de disposar d’equipaments culturals de primer nivell, com l’Hermitage, per tornar a situar-nos en l’avantguarda artística i cultural”, ha sentenciat Batet.\n📽 @albertbatet: "Junts defensem la Catalunya del sí enfront d’aquells que defensen la Catalunya del no. Defensem tenir un aeroport que sigui un hub internacional; d’acollir els Jocs d’Hivern el 2030. Volem una Catalunya que vagi endavant". #DPGJunts pic.twitter.com/ZnWlHGye1i


L'èxit de les jornades trufícoles de Diputació enforteix el projecte Castelló Ruta de Sabor com a via de futur en els pobles - Diari Millars, informació local en valencià.\nL’èxit de les jornades trufícoles de Diputació enforteix el projecte Castelló Ruta de Sabor com a via de futur en els pobles\nEl Govern Provincial esgota les places del curs de truficultura que impartirà el 9 i 10 de novembre en la ciutat de Castelló.\nL’èxit que estan tenint les jornades trufícoles de la Diputació de Castelló enforteix l’aposta del Govern Provincial per posicionar els productes de qualitat de la província com a via de desenvolupament i de futur dels pobles de Castelló, a través de la marca Castelló Ruta de Sabor. Així, el Govern Provincial ha esgotat totes les places disponibles per al curs ‘Tòfona, truficultura i desenvolupament rural’ que tindrà lloc els dies 9 i 10 de novembre en l’edifici de Noves Dependències de la Diputació en la ciutat de Castelló. Un total de 55 professionals vinguts de diferents punts de la província, de València i fins i tot de França participaran en un complet programa d’activitats entorn del fong conegut com a ‘or negre’ de la gastronomia.\nEl diputat de Desenvolupament Rural, Pablo Roig, ha assegurat que “la resposta ha sigut tan espectacular que estem plantejant-nos repetir el curs a principis de l’any que ve per a poder donar resposta a la demanda de places que tenim. És una bona notícia que ens anem posicionant com a territori productor de tòfona, amb tot el bé que açò suposa per als nostres pobles, i també com a territori en el qual s’impulsa el coneixement i la formació entorn de la truficultura”.\nEn aqueix sentit, Roig ha destacat la necessitat d'”aprofitar totes les oportunitats que brinda al nostre interior el cultiu d’este preuat fong. L’èxit de públic que tenim en cadascuna de les sessions que ja s’han dut a terme demostra que hi ha molt interés en els nostres pobles per explorar les oportunitats que brinda el cultiu d’este preuat fong, i que altres territoris ja ens veuen com a referents en la truficultura”.\nCal recordar que esta iniciativa forma part de l’impuls del Govern Provincial als recursos que ofereix Castelló per a dinamitzar el territori amb tal de multiplicar les oportunitats de desenvolupament de l’interior de la província.\nPost més nousConeix la nova polsera de les festes de la Magdalena 2019\nPost més vellsUn ciri va provocar l’incendi de la Vall d’Uixó


Cava Miquel Pons | Les varietats\nHome Les varietats\nLa varietat es caracteritza per la seva alta intensitat colorant i per la seva també alta concentració de sucres. Es fa servir per a la producció de vins amb molt color i molt d’alcohol. Les baies són de mida mitjana, forma rodona i color blau negrós. Té una alta quantitat de tanins, el que determina la seva gran capacitat d’envelliment, i alta acidesa. Són vins de color intens, poc aromàtics (florals), sedosos i tendres.\nÉs un raïm negre amb una pell gruixuda. Les baies són esfèriques de mida petita i, de color negre porpra. El raïm ull de llebre produeix un most equilibrat en sucre, color i acidesa. Posseeix un paladar franc, interessant en vi jove i vellutat quan envelleix. S’elabora un vi de color robí, amb molta capacitat per la criança.\nMerlot és una varietat de raïm negra, productiva i de brot primerenc. El raïm de merlot és cilíndric, petit i poc dens. El vi varietal de merlot es caracteritza per la seva potència i el seu taní present, sense deixar de ser aromàtic i carnós, i els seus aromes de fruites vermelles. És de color robí molt intens, de graduació mitjana.\nEl trepat és una varietat de raïm negra. El raïm de cep trepat és llarg i atapeït. La brotada és primerenca i la maduració tardana. El gra és gros i rodó i aporta als nostres caves finor, frescor, equilibri i fruita.\nEs caracteritza per el seu color profund, aromes de fruites complexes, estructura elegant i la seva idoneïtat per a la criança. De color intens i cobert, són tànnics en la seva joventut, però amb criança, desenvolupen una inconfusible gamma d’aromes florals (violeta, rosa), fruiters (nabius, cassis, gerds, móres) i vegetals (pebrot verd, cafè sense torrar).\nÉs una varietat blanca de maduració mitjana i d’útils molt variats. Considerada procedent del Mediterrani, per a la seva òptima criança necessita sol, terra humida i influència de la mar. Es caracteritza pels seus aromes exuberants de fruites tropicals (litxi, préssec, raïm, albercoc, …) i la seva lleugeresa en pas per boca. Els grans d’aquesta espècie són grans, llisos, rodons i la pell té un color rogenc.\nÉs una varietat de raïm blanc de penjoll dolç, menut i compacte, amb gra esfèric de pell gruixuda i grandària mitjana. És una varietat tradicional pròpia de la comarca del Penedès i és pot considerar la varietat de raïm insígnia. El vi elaborat amb aquest tipus de raïm sol ser aromàtic (fruita blanca, pinyol, flor blanca) dona fruit a vins equilibrats, estructurats, carnosos i amb molta personalitat.\nEs conrea a les zones altes del Penedès. Es tracta d’un raïm productiu i de bona qualitat, però també molt fina i difícil de tenir cura, sensible a les malalties i la sequera. Té raïms de mida mitjana a gran, compactes. Els gotims són de mida mitjana i color groc-verdós. Els vins produïts amb raïm Parellada són de poca graduació, pàl·lids, amb aromes delicats i poc cos\nÉs una varietat de raïm blanc molt conreada al Penedès i és una varietat important tant per al cava, com per als vins blancs de la D.O Penedès. Produeix un raïm de mida gran i compacte, el seu els grans tenen grandària gran, la pell fina i el color daurat. Aporta equilibri, finesa i fruita als vins i caves.\nEl gra de raïm és petit, rodó i adquireix un tó mel durant la maduració. El resultat de la seva vinificació produeix vins suaus cremosos i aromàtics (fruita pinyol, tropical). És la varietat més primerenca del Penedes.


Eix transversal ferroviari - Pàgina 13 - Transport.cat\nHora i data actual: Divendres 16/04/2021 17:01\nEntrada Autor: Sagrerenc » Dimarts 05/01/2010 12:32\nRecordem que d'aquí a pocs anys tindrem una magnífica línia d'alta velocitat entre Lleida i Girona (per Barcelona) que unirà les dues capitals en 95 minuts. Els estudis diuen que L'ETF unirà Lleida i Girona en 90 minuts. És justificable fer un ETF en alta velocitat per guanyar només 5 minuts entre els extrems de la línia? La demanda entre Cervera i Girona, o entre Vic i Lleida, justifica fer aquesta línia amb paràmetres d'alta velocitat? Si els trajectes Manresa-Barcelona o Vic-Barcelona no es faran en menys de 50 minuts, cal fer un esforç tan gran per apropar Manresa a 18 minuts de Vic?\nSi l'objectiu de l'ETF és fer que les mercaderies no passin per l'àrea de Barcelona, no cal una línia d'alta velocitat perquè les mercaderies van a 120 km/h. Si l'objectiu és el transport de viatgers, una velocitat de 160 km/h ja és suficient. Els temps de viatges als InterCity que parin només a les capitals comarcals seria competitiu amb el cotxe:\nGirona-Santa Coloma de Farners 14'\nSanta Coloma de Farners-Vic 25'\nAmb una línia dissenyada a 160 km/h es tenen els següents avantatges:\n- No cal fer una línia nova entre Lleida i Cervera, n'hi ha prou en acondicionar l'actual i fer variants a les capitals comarcals per al pas de les mercaderies.\n- Reducció del radi mínim de corbatura i, per tant, major adaptabilitat al terreny. Es pot reduir el nombre de túnels i viaductes necessaris, reduint el pressupost de l'obra.\n- Dotar de servei ferroviari a poblacions com Òdena (1.400 hab), Sant Salvador de Guardiola (3.000 hab), Sant Fruitós de Bages (7.500 hab), Navarcles (6.000 hab), Artés (5.500 hab), Avinyó (2.000 hab), Sant Hilari Sacalm (5.500 hab) o Vilobí d'Onyar (2.800 hab). He mirat la possibilitat de passar per Moià i Tona, però l'altitud de Moià (700m) ho desaconsella, ja que hi hauria un pendent molt fort des de la zona central del Bages.\n- Millor coordinació entre trens de viatgers i trens de mercaderies, donat que tindrien unes velocitats semblants (120 km/h sense parades = 160 km/h amb parades) i no caldria que els trens de viatgers avancessin els de mercaderies, estalviant la construcció d'apartadors.\nJo crec que l'ETF no acabarà fent-se mai tal com està plantejat avui, són molts diners i a Catalunya hi ha altres obres que tenen més demanda. Pel cost d'un ETF a 250 km/h entre Manresa i Vic, podríem fer dues línies convencionals a 160 km/h Manresa-Vic i Manresa-Berga.\nEntrada Autor: Guigui » Dimarts 05/01/2010 14:36\nTotalment d'acord amb la idea de fons.\nEl plantejament de l'ETF com a LAV demostra fins a quin punt la Generalitat no té ni idea de la importància del ferrocarril per al trànsit comarcal i regional ni com a element clau per a reduir considerablement la dependència del vehicle privat.\nCom en Sagrerenc, espero que fins que el projecte vegi la llum, es replantegi de dalt a baix la seva funció.\nEntrada Autor: UT440_132M » Dimarts 05/01/2010 14:39\nPerò la pregunta del milió, s'arribarà a fer algun dia aquest eix? Perquè tal com està plantejat, em sembla un nyap per destrossar encara més el territori, per res. A part que l'estació de Vic, serà com la de Camp de Tarragona, una estació perduda enmig del no res.\nEntrada Autor: Guigui » Dimarts 05/01/2010 15:27\nUT440_132M ha escrit: Però la pregunta del milió, s'arribarà a fer algun dia aquest eix?\nEm jugo un pèsol que, tal com està pensat ara, no.\nEntrada Autor: Sky » Dimarts 05/01/2010 15:52\nAmb el període d'execució previst i el ritme que porten...\nJo crec que se'l petaran just quan hi hagi un canvi de govern a la Generalitat (l'EFT no té consens entre totes les forces polítiques).\nEntrada Autor: Vilarrubla » Dimarts 05/01/2010 16:02\nTal i com està pensat ara, no està previst el 2016-2026? És a dir, dintre de 6-16 anys poden haver passat moltes coses.\nEntrada Autor: Sagrerenc » Dimarts 05/01/2010 16:05\nGuigui ha escrit: El plantejament de l'ETF com a LAV demostra fins a quin punt la Generalitat no té ni idea de la importància del ferrocarril per al trànsit comarcal i regional ni com a element clau per a reduir considerablement la dependència del vehicle privat.\nÉs que precisament el que es vol potenciar (encara que no es digui) és la dependència del vehicle privat (Seat, Nissan, RACC, etc.). Si la Generalitat hagués encarregat un estudi per fer un ETF a 160 km/h el projecte hauria sortit més barat, s'hauria aprovat i potser ja estarien en marxa les obres. Però tots sabem que la prioritat de la Generalitat és el desdoblament de l'Eix Transversal viari, així que havien de demostrar que el tren era inviable. Com? Fent un projecte ferroviari que surti molt car (6.612 M€). Tan car, que s'hagi de descartar.\nUn ETF "normal" captaria moltes mercaderies que ara circulen per la C-25, de tal manera que no seria necessari el desdoblament (excepte carrils d'acceleració en alguns trams), ja que els cotxes no haurien d'estar-se llargues estones esperant darrere dels camions. L'ETF a 160 km/h més algunes millores puntuals a la C-25 costarien la meitat que el desdoblament de la C-25 i estaríem oferint un bon servei de transport públic de viatgers (actualment l'Eix Bus de Teisa circula a una velocitat comercial de 66 km/h).\nEm sembla una bestiesa voler fer una autovia en un eix on no hi ha ferrocarril. Per desgràcia, és un fet massa comú a Catalunya i a Espanya.\nUT440_132M ha escrit: Però la pregunta del milió, s'arribarà a fer algun dia aquest eix? Perquè tal com està plantejat, em sembla un nyap per destrossar encara més el territori, per res. A part que l'estació de Vic, serà com la de Camp de Tarragona, una estació perduda enmig del no res.\nSi l'estació del Camp de Tarragona, que connecta amb Madrid (i en menor grau amb Barcelona) és un nyap, imagineu-vos quin seria l'èxit de l'estació del "Camp de Vic", amb una tercera part de la població, i que no connectarà la ciutat ni amb Barcelona (sempre serà millor l'estació actual) ni amb Madrid (sortirà més a compte agafar l'AVE directe a Barcelona que no pas a Lleida).\nEntrada Autor: Jordi Freixas » Dijous 07/01/2010 0:20\nDoncs jo sóc partidari de la idea que l'EFT hauria de ser de quatre vies (dues per a trànsit ràpid, d'Alta Velocitat i dues per a transit lent, Rodalies i mercaderies), tot en ample UIC.\nD'atra banda, això de que l'EFT uniria Girona i Lleida en 90 minuts, versus els 95 de la línia que actualment s'està construint, d'on ha sortit? Com pot ser això possible, tenint en compte que els possibles trens InterCity (?) que circulessin per l'EFT anirien a 250 km/h, sent la mateixa velocitat a la qual circulen actualment els Avant entre Barcelona i Lleida? No ho veieu que no te cap llògica que un tren entre un punt A i un punt B fent volta tardi només cinc minuts més que un altre que va directe a la mateixa velocitat? També cal recordar que quan la línia d'Alta Velocitat actual estigui plenament operativa, un tren Avant entre Girona i Lleida, amb tota probabilitat tindrà més parades de les que hi han actualment entre Barcelona i Lleida; BCN Sagrera, BCN Sants, El Prat de Llobregat, Vilafranca del Penedès i Camp de Tarragona.\nA més, convé recordar que un cop la connexió amb França sigui una realitat, per Barcelona no només hi passaran trens AVE.\nEntrada Autor: Vilarrubla » Dijous 07/01/2010 0:25\nJordi Freixas ha escrit: A més, convé recordar que un cop la connexió amb França sigui una realitat, per Barcelona no només hi passaran trens AVE.\nTambé hi passaran els trens de la nova empresa participada per SNCF i Renfe, suposo que de SNCF no.\nEntrada Autor: Jordi Freixas » Dijous 07/01/2010 1:51\nI suposo que més operadores, ja que des de Barcelona, França no serà necessariament l'única destinació dels trens d'Alta Velocitat. Però en qualsevol cas, el que em vinc a referir és que el trànsit d'aquesta línia no serà exclusivament per a trens que facin el trajecte Girona - Lleida.\nEntrada Autor: Sagrerenc » Dijous 07/01/2010 12:47\nJordi Freixas ha escrit: Doncs jo sóc partidari de la idea que l'EFT hauria de ser de quatre vies (dues per a trànsit ràpid, d'Alta Velocitat i dues per a transit lent, Rodalies i mercaderies), tot en ample UIC.\nSi dues vies és car i per tant, impossible, imagina't amb quatre... A més hi ha un detall a tenir en compte que se'm va oblidar l'altre dia: en túnels llargs (com és el cas de l'ETF), i a partir de certes velocitats, els dos sentits han de circular per túnels independents.\nJordi Freixas ha escrit: D'atra banda, això de que l'EFT uniria Girona i Lleida en 90 minuts, versus els 95 de la línia que actualment s'està construint, d'on ha sortit?\nEn aquest link (http://www.gencat.cat/generalitat/cat/g ... pecial.pdf) hi diu el següent:\nJordi Freixas ha escrit: El trànsit d'aquesta línia no serà exclusivament per a trens que facin el trajecte Girona - Lleida.\nEl cas és que aquesta línia d'alta velocitat només té sentit si ha de servir les poblacions intermèdies, perquè en relacions entre Lleida i Girona, o entre Montpeller i Saragossa (per exemple) ja tindrem la línia que passa per Barcelona.\nEntrada Autor: Jordi Freixas » Dijous 07/01/2010 19:10\nJo continuo sense creure'm que la diferència de temps entre un Girona - Barcelona - Camp de Tarragona - Lleida, i un Girona - Vic - Manresa - Cervera - Lleida, tot plegat a 250 km/h sigui només de cinc minuts. No té cap mena de llògica.\nPD A no ser que de cara a l'EFT, els trens vagin a menys de 250 km/h.\nEntrada Autor: Lluita1714 » Dijous 07/01/2010 19:34\nJo crec que per 5 minuts de diferència, no ha de ser d'alta velocitat, i m'ho crec, ja que la desviació cap a Tarragona no és gaire exagerada, i l'actual línia, l'únic revolt que a mi em sembla exagerat i que no s'entén sense parada a Vilafranca, és precisament aquest. Per tant, trobo que l'únic objectiu que ha de tenir l'Eix Transversal ferroviari són parades a les viles allà on passi, per vertebrar la Catalunya Central, i poder connectar de forma més directa les mercaderies amb la resta d'Europa. Tot i que defenso que ha de ser d'una velocitat de 160, 200km/h, penso que s'ha de fer en ample UIC, com a inici d'un procés de conversió i creació d'una xarxa paral·lela en ample internacional, que impulsi el futur traspàs de les línies d'ample ibèric, a l'ample que predomina al nostre continent. També opino que si es fa d'alta velocitat (amb menys parades, i preus més elevats) la demanda serà molt baixa. No obstant aprofitaria la seva creació, per fer-la de manera que en un futur, sigui possible quadruplicar les vies i/o fer passar l'alta velocitat.\nEntrada Autor: Jordi Freixas » Dijous 07/01/2010 20:09\nEl problema qe hi veig jo amb tot això, és que si partim de la base que un Girona - Lleida via Barcelona anés a tardar 95 minuts, seria contra-produent que la connexió directa fós més lenta. Crec que d'entrada produiria un efecte semblant a l'existent entre Barcelona i Lleida per via convencional; que tens la línia Barcelona - Manresa - Lleida, que és directa, quan en canvi durant els darrers anys, la Barcelona - Tarragona - Lleida, tot i donar més volta, era més ràpida i conseqüentment era i continua sent encara, malgrat tot, portadora de la major part del transit ferroviari convencional. No crec que sigui productiu pel que fa a l'EFT. Estic plenament d'acord en que aquesta línia ha de tenir per objectiu vertebrar i descentralitzar el país, però a la vegada també s'hauria de notar de manera significativa a l'hora d'unir aquests dos punts, sense haver de passar per Barcelona.\nEntrada Autor: Lluita1714 » Dijous 07/01/2010 20:37\nÉs que realment jo no li veig cap utilitat per anar de Lleida a Girona, per fer això ja tenim una línia d'Alta Velocitat en construcció, jo la veig per comunicar els pobles que hi ha pel mig. Jo trobo que la diferència de temps rau en la velocitat comercial i el nombre de parades.\nEntrada Autor: Vilarrubla » Dijous 07/01/2010 20:45\nSi Lluita, jo també vec la utilitat de unir les poblacions del mig, però a mi em sembla bé que no sigui a totes les poblacions, només les capitals de comarca. Per a "rodalies" ja tindrem la línia entre Manresa i Lleida.\nI per a quan l'EOF i l'EPF (Eix Occidental Ferroviari i Eix Pirinenc Ferroviari)?\nEntrada Autor: Jordi Freixas » Dijous 07/01/2010 20:49\nTambé és important poder connectar Lleida i Girona, sense passar per Barcelona, i en el menor temps possibe. Seria una bona eina per contribuir en la descentralització del país.\nD'on ho has tret això?\nEntrada Autor: Lluita1714 » Dijous 07/01/2010 20:57\nVilarrubla ha escrit: Si Lluita, jo també vec la utilitat de unir les poblacions del mig, però a mi em sembla bé que no sigui a totes les poblacions, només les capitals de comarca. Per a "rodalies" ja tindrem la línia entre Manresa i Lleida.\nTampoc estan tan aprop els pobles entre si, com per fer parar només a capitals de comarca. No dic que hagi de parar en pobles de 50 habitants, ni urbanitzacions, però sí a nuclis importants, com pobles de més de 9.000 habitants.\nD'altra banda, sr.Freixas, penso que no és de vital importància poder connectar Lleida i Girona en línia recta, si també va de camí passar per Tarragona i Barcelona. És com voler una línia L'Hospitalet - Badalona per Sant Cugat, per no voler centralització... i és que malgrat tot va de camí, i la línia és força recta. Tenim una sort a Catalunya, de que tenim les principals ciutats ben bé en un mateix segment, bé, corb, però amb una línia n'hi ha prou. El que no podem és oblidar-nos de tots els pobles que podrien tenir un nou servei de ferrocarril, per tal d'estalviar cinc minuts als viatges. El veritable problema de la centralització no és anar de Lleida a Girona... és anar d'Igualada a Manresa (que més val fer-ho en autocar) o de Manresa a Vilanova i La Geltrú.\nEntrada Autor: UT596001 » Dijous 07/01/2010 22:52\nLluita1714 ha escrit: és anar d'Igualada a Manresa (que més val fer-ho en autocar)\nEn cotxe vodràs dir, perquè autobús només n'hi ha un al dia i per sentit. I no circula els caps de setmana.\nEntrada Autor: Oriol » Dijous 07/01/2010 23:07\nJordi Freixas ha escrit: Jo continuo sense creure'm que la diferència de temps entre un Girona - Barcelona - Camp de Tarragona - Lleida, i un Girona - Vic - Manresa - Cervera - Lleida, tot plegat a 250 km/h sigui només de cinc minuts. No té cap mena de llògica.\nNo és que vagin a menys de 250 km/h, és que hi ha zones que per qualsevol circumstància han d'aminorar la velocitat. La velocitat és la màxima del recorregut, no la mitja. Jo sí que m'ho crec, perquè precissament entre Manresa i Vic el terreny no és precissament plà.


La mobilització veïnal obliga l'Ajuntament de Barcelona a obrir converses sobre les obres al Turó de la Rovira - directa.cat\nLa plataforma Salvem els Tres Turons veu en l'actuació urbanística, que compta amb el vistiplau de les associacions de veïnes de l’entorn, l'aplanament del terreny per a la turistificació i l'especulació immobiliària. Des del districte d’Horta-Guinardó, defensen la necessitat de les millores però també la de governar l'arribada de visitants\nSalvem els 3 turons / Arxiu\n“Les veïnes no estem en contra que s’hi faci una actuació, però això és una muntanya i el que volem és una zona verda, no un parc temàtic”, assegura Fran Bernal, activista de Salvem els Tres Turons. Des del col·lectiu consideren que actualment hi ha materials més ecològics que el sauló estabilitzat que s’està utilitzant en els treballs. Aquesta solució, que consisteix a afegir additius a la sorra que hi ha per compactar-la, és “la més natural possible” per evitar l’erosió que causa l’aigua en terrenys amb molt pendent, assegura Pau González, conseller tècnic d’Horta-Guinardó i la persona que ha estat donant la cara davant del veïnat mobilitzat en representació de l’Ajuntament. Justifica, a més, que l’actuació es fa arran de les demandes d’associacions veïnals i de les comunitats educatives d’algunes escoles de l’entorn. De fet, explica, la idea inicial del govern municipal era reformar la zona monumental del Parc del Guinardó, però a causa de les queixes per l’estat de la muntanya que van plantejar les associacions veïnals a les quals es va presentar el projecte es va decidir ampliar l’actuació.\nLes cinc entitats dels barris de l’entorn no només no han donat suport a la lluita de Salvem els Tres Turons, sinó que a finals de febrer van emetre un comunicat en què afirmaven que no compartien els arguments de la plataforma ni el “vandalisme que afecta els treballs de millora”\nLes cinc entitats dels barris de l’entorn no només no han donat suport a la lluita de Salvem els Tres Turons, sinó que a finals de febrer van emetre un comunicat en què afirmaven que no compartien els arguments de la plataforma ni el “vandalisme que afecta els treballs de millora”, en relació a unes pintades que hi han aparegut. Dues d’elles, les associacions de veïns i veïnes de Font d’en Fargues i de Joan Maragall, han treballat en el projecte de condicionament en col·laboració amb el districte. Àngels Orcau, secretària de la Junta directiva de la primera, confirma que estan d’acord amb les “obres de consolidació de la muntanya” i també amb l’ús d’un material per mantenir-la compactada que consideren poc agressiu. L’activista de Salvem els Tres Turons, molt crític amb les associacions veïnals clàssiques, les titlla de corretges de transmissió de l’Ajuntament i subratlla el fet que l’única que no s’hagi alineat amb els plans consistorials sigui la de la Salut, un barri on ja pateixen les conseqüències d’albergar una icona turística com el Parc Güell.\nL’activista, no obstant això, també reconeix les males condicions en què es troba la zona i les atribueix a la manca de manteniment per part de Parcs i Jardins de Barcelona: “no hi ha política de repoblació, no es té cura de la fauna que hi ha ni s’hi controlen les plagues”. Per a Bernal, però, darrere d’aquest abandó de la zona durant anys hi ha hagut la voluntat de crear-hi les condicions que justifiquessin una gran intervenció urbanística encaminada a facilitar-hi l’arribada de turistes. Pau González admet la manca d’actuació en les zones verdes que ha patit la ciutat i que es reflecteix, per exemple, en el fet que no s’hagin convocat noves places per a Parcs i Jardins en els darrers deu anys, però explica que ara el govern municipal està portant a terme un paquet de millores en els parcs, en el qual emmarca aquesta “operació de gran manteniment” al Parc del Guinardó. Tanmateix, el conseller tècnic evita vincular els treballs actuals amb el projecte llargament postergat del Parc dels Tres Turons, un pla que pretén remodelar i unir els turons de la Rovira, del Carmel i de la Creueta del Coll i del qual l’Ajuntament ha convocat un concurs que es troba obert ara mateix.\nDes del districte, Pau González acusa el govern anterior d’haver fet una gran promoció del Turó de la Rovira com a mirador de Barcelona i admet que el tema de la massificació turística i l’impacte que causa l’han abordat\nFartes de les molèsties que els causen les turistes que 24 hores al dia pugen a la zona dels búnquers, les veïnes que cada diumenge es concentren davant del districte veuen que les obres de condicionament del parc derivaran en un increment de l’arribada de visitants i que, en definitiva, el que es vol és convertir el lloc on viuen en un nou espai per a la turistificació i la gentrificació. Des del districte, Pau González acusa el govern anterior d’haver fet una gran promoció del Turó de la Rovira com a mirador de Barcelona i admet que el tema de la massificació turística i l’impacte que causa l’han abordat, però que encara no està solucionat i cal treballar-lo conjuntament amb el veïnat. Tanmateix, explica que s’han implementat diverses mesures per pal·liar-ne les molèsties, a banda d’haver deixat de promocionar-lo. “Al mandat anterior s’intenta desconcentrar el turisme sense governar-lo i es condueix els turistes cap a llocs que no estan preparats per rebre’ls, com és aquest cas”, afirma el conseller tècnic.\nEl projecte inacabat de Porcioles\nL’activista de Salvem els Tres Turons alerta en qualsevol cas que “l’urbanisme és el que mou les ciutats i els barris de l’entorn dels Tres Turons encara no han estat explotats pels inversors immobiliaris”. Recorda que la idea de gran parc urbà, a mig camí de materialitzar-se, va ser somiada per l’alcalde Porcioles i recollida en el Pla Comarcal de 1953. El projecte ha estat polèmic des de llavors. Si el 2010, amb un govern municipal format per PSC i ICV, es va aprovar la modificació del Pla General Metropolità que l’havia de fer possible -amb l’afectació d’uns 300 habitatges que havien de ser expropiats- i es va arribar a un acord amb quatre associacions veïnals de la zona, amb l’arribada de Convergència i Unió el projecte va quedar truncat. L’alcalde Xavier Trias havia promès en campanya als veïns del Turó de la Rovira que les seves parcel·les serien desafectades i que els Tres Turons seria un parc mixt, combinant zona verda i habitatge. Quatre anys després, sembla que no havien trobat la manera de fer-ho realitat i, amb l’entrada dels Comuns al consistori es va recuperar com a punt de partida la modificació del PGM del 2010 per tal de redefinir el projecte.\n“Volem un parc de debò i no un parc mixt, que no hi visqui ningú”, reclama Àngels Orcau, que veuria en les desafectacions reclamades per veïnes del Turó de la Rovira una oportunitat per a l’especulació amb els terrenys\n“Volem un parc de debò i no un parc mixt, que no hi visqui ningú”, reclama Àngels Orcau, que veuria en les desafectacions reclamades per veïnes del Turó de la Rovira una oportunitat per a l’especulació amb els terrenys. Des de l’Associació de Veïns i Veïnes de Font d’en Fargues, una de les que formarà part a través de la FAVB del jurat que valorarà les propostes d’avantprojecte del Parc dels Tres Turons, esperen que la reforma integral arrenqui aviat, tot i que assenyalen la necessitat de prendre mesures per evitar els efectes de la turistificació. Bernal, per la seva banda, considera que l’administració ha estat molt hàbil utilitzant conceptes com el de parc verd, però assegura que entre les veïnes s’ha estès la idea que aquests terrenys seran requalificats de nou quan elles ja no hi siguin. “Tot forma part d’un projecte de ciutat de disseny en què la gent comuna sobrem”, conclou.\nHorta-Guinardó Parc del Guinardó Parc dels Tres Turons Salvem els Tres Turons Turó de la Rovira\n« ‘Lluitar amb el diable’ o l’enginy de la supervivència\n“Ortega vol construir un canal que forçarà l’expropiació de les terres de milers de camperols i camperoles” »


La Processó i les Caramelles, principals cites amb la tradició de Setmana Santa — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / La Processó i les Caramelles, principals cites amb la tradició de Setmana Santa\nLa Processó i les Caramelles, principals cites amb la tradició de Setmana Santa\nEl pas del Sant Enterrament serà aquest divendres a partir de les 8 del vespre Al llarg de dissabte i diumenge, la Seu i Castellciutat viuran les cantades al carrer\nCaramelles de la Seu\nLa Setmana Santa presenta un munt d'activitats a l'Alt Urgell. Pel que fa a les més tradicionals, la gran cita és novament la Processó del Sant Enterrament, Divendres Sant a partir de les 8 del vespre. S'espera novament una participació multitudinària, amb la implicació de desenes d'urgellencs a través dels diferents passos, confiats a diverses entitats i col.lectius de la ciutat.\nLa tradició també passa per les Caramelles. A la Seu, la Germandat de Sant Sebastià reuneix 75 cantaires i 10 músics, sota la direcció de Lluís Obiols. Iniciaran les cantades dissabte a les 17.30 a la plaça dels Oms, davant de la Catedral i l’Ajuntament urgellenc, seguint pel carrer Major, la plaça del Carme, i el Passatge de la Missió. Diumenge de Pasqua passaran pels carrers de l’Eixample urbà, amb les parades tradicionals a la Cooperativa del Cadí i la Llar de Sant Josep. A la una es cantarà davant la Catedral, amb l'arquebisbe Joan-Enric Vives, i es finalitzarà la festa al Sant Hospital i al passeig Joan Brudieu.\nLes peces musicals que cantaran seran la sardana 'Primavera' de Mossèn Albert Vives; el vals 'La festa de Pasqua' de Josep Voltas Viñas; la sardana 'Lluna clara' de Jaume Planella; i l'havanera 'Mariner de Terra endins' de Vicenç Olivé.\nA Castellciutat, les caramelles es faran diumenge des de les 8 del matí, sortint del Pont de la Glorieta, per seguir per les masies i pels carrers del poble. S'acabarà a la una a la plaça de l’Arbre. Les caramelles de Castellciutat estan formades per una cinquantena de cantaires entre homes i dones dirigits per Toni Bernadó, que també toca l’acordió, i acompanyats per un grup de joves músics. Interpretaran la sardana a tres veus 'Ofrena' d'Antoni G. Tarrés; l'havanera 'Idil·li primaveral' Jaume Planella; i la cançó popular russa 'Cucut' de Jaroff.


ORIGEN DE LA VIDA: CASUALITAT O CREACIÓ\nLa situació privilegiada de la Terra, a una distància del Sol tal que les oscil·lacions tèrmiques són moderades, i la protecció de l'atmosfera contra les radiacions massa energètiques van afavorir de forma decisiva l'aparició de vida al nostre planeta.\nAvui dia datem l'aparició de la vida a la Terra fa uns 3.800 milions d'anys, edat aproximada dels fòssils de les primeres cèl·lules; això ens indica que uns 700 milions d'anys després de la formació del planeta ja hi devia haver organismes vius.\nLa vida va canviar el planeta James Lovelock (1919) ha dit que els majors canvis ambientals no són els que stà produint l' ésser humà, sinó els que van causar els bacteris.\nEl més apreciable va ser el canvi de la composició de l' atmosfera: La protoatmosfera no contenia oxígen. Probablement els primers oxigenadors de l' atmosfera no van ser les plantes, sinó els cianobacteris. Fa 2400 milions d' anys havien produit tant d' oxígen que va arri…\nObjectius: Aprendre a diferenciar imatges obtingudes amb els diferents tipus de microscòpia electrónicaInterpretar micrografies de microscòpia electrónica de transmissió (TEM) i de rastreig (SEM).Aprendre a calcular mesures reals de diverses estructures i els augments de micrografies obtingudes amb un microscopi electrònic.INTRODUCCIÓ\nUn problema fonamental de la microscòpia òptica és el poder de resolució. Res més petit de 0,2 µm pot ser clarement vist al micrsoscopi òptic. Les membranes cel·lulars i moltes estructures cel·lulars són , de fet, més petites. Fa uns 80 anys els biòlegs es van adonar que si substituien la llum visible (fotons) per electrons, com a “font d’ il·luminació” d’ un microscopi , el seu límit de resolució podía ser 100.000 vegades més petit que el d’ un microscopi òptic normal, ja que els electrons accelerats a través d’una diferència de potencial de 60.000 Volts tenen una longitud d’ ona de 0,005 nm( 100.000 vegades més petita que la longitud…\nEls éssers vius: Webquest els 5 regnes de la naturalesa\nDEFINICIÓ DE WEBQUEST:\n“Una WebQuest és una estratègia de recerca guiada amb recursos d’Internet que té en compte el temps de l’alumne/a. És una eina de treball cooperatiu del qual cada alumne/a es fa responsable d’una part. Obliga a la utilització d’habilitats cognitives d’alt nivell i dóna prioritat a la transformació de la informació en coneixement.”\nTotes les WebQuests tenen els mateixos apartats: una portada o pàgina principal, una introducció, la tasca, el procés, l’avaluació i les conclusions ( poden ser-hi o no ) .\nIntroducció: Si entreu a l’apartat de la introducció, és on es plantegen unes preguntes, uns reptes, uns problemes que els alumnes han de solucionar. Des d’aquest apartat, es convida els alumnes a fer una recerca que es concretarà a l’apartat de la tasca.\nTasca:Aquí, com podeu comprovar, expliquem als alumnes què han de fer, és a dir, quina transformació han de fer amb la informació que trobin a Internet i en quin tipus de producte final l’han …\nEls éssers vius: Webquest els 5 regnes de la natur...


Reconstrucció de 8 vivendes a Rubavu (Rwuanda) | Fons Menorquí de cooperació\nReconstrucció de 8 vivendes a Rubavu (Rwuanda)\nFinalitzat el projecte de Creu Roja Illes Balears de reconstrucció de 28 vivendes per a les famílies de Rubavu (Rwanda) afectades pel desbordament del riu Sebaya del març de 2018.\nFinançament del Fons Menorquí de Cooperació 5.370€\nLa intervenció ha permès respondre a les necessitats de recer i abric de 28 famílies afectades per les inundacions de març de 2018 al districte de Rubavu. Les dades d’avaluació sobre la situació d’emergència comptabilitzaren 950 famílies afectades.\nS’ha aconseguit rehabilitar i/o construir 28 habitatges propietat de les famílies vulnerables afectades per les inundacions.\nEls habitatges han estat reforçats amb terra de ciment, bigues de fusta i sostres amb làmines de ferro.\nEl 100% de les famílies estan satisfetes amb el suport rebut gràcies al projecte i a la feina del conjunt de Creu Roja Ruandesa i Espanyola i el 96% d’elles consideren que els seus habitatges ara són més segurs i resistents per afrontar futures condicions climatològiques adverses.\nLa qualitat dels 28 habitatges (188 persones) seleccionades ha sigut millorada gràcies als materials utilitzats, els equipaments, així com per les tècniques de construcció utilitzades.\nLes 2/3 parts de persones beneficiàries són dones, tenen més de 5 anys i presenten alguns criteris de vulnerabilitat específics (mares solteres i caps de família). Són principalment vídues o casades, amb de 3 a 6 persones al seu càrrec.


El C.T.T. Olot present a tots els podis de l'Open Girona - Més de 25 anys de tennis taula i ping pong a Olot\nEl C.T.T. Olot present a tots els podis de l’Open Girona\nVictor Flores en juvenils i Jaume Borràs en infantils CAMPIONS\nEl club olotí va participar amb notorietat a la segona convocatòria del Open Girona, que es va jugar el passat dissabte a Bàscara. Víctor Flores i Jaume Borràs que jugaven a la categoria que els pertoca, van guanyar merescudament el campionat. En juvenils també destacaren Xavier Rubió segon i Oriol Puigmal que es infantil, tercer. A la categoria infantil a més del campió Borràs, hi participaren Sergi Bahí i Miquel Serrano que son alevins, i que van tenir un paper discret. Ja en alevins, merescut tercer lloc per Ferran Fajula.\nJa a la tarda eren els sèniors els que jugaven, i en els que hi participava el juvenil Alex Nogué. Després d’ eliminar a quarts a un dels favorits, no va poder a semis amb el que seria el campió, Sergi Artacho del CTT La Bisbal. No obstant es va recuperar bé de la derrota a semis i es va imposar per un clar 3-0 al seu oponent, per aconseguir un molt meritori tercer lloc.\nL’entrenador que en aquesta ocasió acompanyà els joves jugadors, Edu Coba, destacava la gran evolució que experimenten en general, i la bona actitud demostrada.\nARNAU ROCA JUGA A UN BON NIVELL AL ESTATAL\nEl passat cap de setmana el tennis taula estatal es convocava a Valladolid en una de les cites importants del calendari, el Torneo Estatal, que aplega els millors 48 palistes d’ arreu del estat. El CTT Olot hi va ser present amb el seu jugador infantil Arnau Roca, acompanyat pel entrenador Oscar Gallego. En la fase de grups i davant cinc oponents, va aconseguir un balanç de tres victòries i dues derrotes, que el relegaren al tercer lloc, i l’ obligaven a jugar una prèvia. En aquesta eliminatòria, va aconseguir desfer-se del seu oponent per un ajustat 3-2. Ja a 1/8 no el va acompanyar la sort, ja que es va veure emparellat, amb el que es proclamaria campió, el murcià Javier Soria. No obstant, el jugador olotí li va complicar les coses, i després de remuntar-li el primer set perdut i posar-se amb 2-1, en el quart estava guanyant 8-7, però un temps demanat pel rival el va descentrar, i va acabar perdent. El cinquè i definitiu set, el va perdre per 11-9. Oscar Gallego, resumia la participació del palista olotí, ressaltant el bon nivell demostrat i una bona actitud en general.\nCategories Competició, Cròniques Etiquetes estatal, fotos, open girona Navegació per les entrades\nL’equip de 2a Intercomarcal guanya i es consolida al capdavant\nEl C.T.T. Olot passa les lligues amb nota


"Els policies van treure una motxilla amb tres pedres grans i van dir que era meua" - directa.cat\nAlfonso Martínez, militant del centre social La Cosa Nostra detingut durant la cimera del G-7\n"Els policies van treure una motxilla amb tres pedres grans i van dir que era meua"\nAlfonso Martínez, jove de Castelló detingut durant la contracimera del G7 i a qui se li imputen tres càrrecs / Ester Fayos\nFotografies Ester Fayos Text Ester Fayos EsterFayos\nVa començar el dia participant en les manifestacions convocades contra la cimera del G-7 a Baiona i va acabar-lo detingut en el centre de retenció de migrants d’Hendaia. Alfonso Martínez té 25 anys i és militant del centre social La Cosa Nostra de Castelló, un espai d’associacionisme juvenil i de treball de barri on es troba el veïnat i organitzacions amb consciència social. Però, el 25 d’agost Martínez figurava a l’atestat policial de persones detingudes durant la contracimera del G-7, organitzada per les plataformes G-7 EZ d’Euskal Herria i Alternatives G-7 de l’Estat francés. L’acusen de participar en una manifestació no autoritzada, de pertànyer a un grup violent i de degradació viària. L’única prova és una motxilla amb tres llambordes que la policia assegura que és d’ell. Però Martínez no havia participat en cap marxa que no estigués autoritzada, portava una ronyonera i minuts abans de la detenció havia vist com la policia ficava tres pedres grans dins de la motxilla.\nQuè va passar el dia 25 d’agost, jornada de mobilitzacions contra la cimera del G-7, perquè et detingueren en Baiona?\nSegons la policia, el 25 d’agost jo estava amb un grup violent i havia participat en una manifestació no autoritzada. Això és el que em diuen quan em van ficar contra la paret. Però, jo estava en un bar, no molt lluny d’una manifestació. En la marxa hi havia vint persones i vam dir: “Hòstia, ací no hi ha ningú, mone a un bareto”, i vam anar a un bar que estava prop. A mi i a un xic d’Euskal Herria ens pillen amb una birra en la mà, fora del bar. Ens demanen la documentació, ens tenen allí 45 minuts sense saber què passa i, durant eixe temps, veig que els mateixos policies agafen una motxilla i comencen a ficar pedres dins. Eixa motxilla la fiquen al nostre costat i, en un moment donat, els policies van traure una motxilla amb tres pedres grans i van dir que era meua. Jo no vaig dir que havia vist com la policia les ficava dins de la motxilla, però el xic d’Euskal Herria sí que ho va dir. Estem ací durant 45 minuts, sense cap explicació, i ens preguntaven si nosaltres havíem tirat pedres. Jo, òbviament, dic que no i em diuen: “Cap problema, en 10 minuts podeu marxar”. Però, de sobte, em fiquen les esposes, em tiren dins del furgó, en un cubiculum per a una persona i sense donar-me explicacions, sense cap motiu. Després de dir-me que no passava res, em detenen i em tiren a la furgoneta. Jo no sabia per què estava detingut, ni m’havien llegit els meus drets, i em llancen dins d’un armari, d’un per un, on no et pots menejar i on et mories de calor.\nQuè respon la policia quan el xic del País Basc diu que els havia vist ficar les pedres dins la motxilla?\n“Ens demanen la documentació, ens tenen allí 45 minuts sense saber què passa, i durant eixe temps, veig que els mateixos policies agafen una motxilla i comencen a ficar pedres dins”\nEll ho diu perquè la policia no parava de fer-li preguntes i l’únic que responen és que els està acusant falsament. Jo no vaig dir res. Quan estem en el furgó, no sabia on anàvem. Només sabia que circulàvem per l’autopista. També agafen un tercer xic, d’origen magrebí, crec. Érem tres: el xic d’Euskal Herria, jo i aquest xic, que el solten de seguida. El trajecte dura uns 45 minuts, fins que arribem a Hendaia, em tanquen i em llegeixen els meus drets: dret a tenir un advocat, dret al silenci i dret a fer una telefonada. Però s’ho van passar pels collons, perquè no vaig poder fer cap cridada. Crec que es van acollir al fet que durant les sis primeres hores és només una retenció i no vaig tindre cap advocat ni res.\nAbans d’arribar a comissaria, quan et van detindre, com va ser el tracte per part dels agents?\nVa ser un tracte totalment intimidatori, d’estar pressionant, de preguntar-me si havia tirat pedres i si estava segur que no les havia tirat jo. A mi em va cridar l’atenció un símbol, que jo no sabia què era. Vaig veure que el policia duia una icona tatuada en el braç i vaig pensar: “Hòstia, em sona d’alguna cosa, però no sé de què”. Doncs, després em van dir que aquest agent portava tatuat en el braç el símbol del Front Nacional. Què passa? Doncs que a mi la policia em veu en el braç el tatuatge de “No passaran” i van començar a fer conyes i continuaven preguntant si estava segur de què no havia tirat res.\nAleshores, la teua detenció va ser per motius polítics?\n“La meua detenció és arbitrària, però d’un caràcter polític evident per tal d’acoquinar la gent que participa en el moviment”\nLa meua detenció és arbitrària, però d’un caràcter polític evident per tal d’acoquinar la gent que participa en el moviment. Sols cal fixar-se en la situació excepcional a França. Entre el novembre de 2015 i maig de 2017, l’Estat francés ha utilitzat poders d’excepció amb el context de les protestes de caràcter revolucionari, junt amb els atacs terroristes, dictant fins a 155 decrets per tal de prohibir drets fonamentals, com la lliure reunió de persones al carrer. Expressament, a França, es nega aquest dret a 574 persones que protestaren contra les reformes proposades a la legislació laboral francesa, tal com passa amb el G-7, on hi havia informacions de l’existència d’un llistat negre de persones.\nPots detallar el teu pas per comissaria?\nUna vegada en comissaria, durant dues hores van estar fitxant-me com a delinqüent en França, em van fer les fotos i em van preguntar de tot: de quina marca és el meu mòbil, comptes bancaris, quant de temps portava en França, si havia viatjat… Al principi vaig pensar que havia de contar la veritat, però era un error.\nPerquè ells no volien ajudar-te. Ells no volien saber la veritat. La veritat la tenien, perquè el carrer estava ple de càmeres quan em van detenir. De fet, el bar està en un carrer que dona a una plaça gegant. Jo ja mal pensava quan vaig veure les pedres… Total, que em van fer la fitxa i em van tirar al calabós. Em trauen, em tornen a ficar dins, així quatre vegades. No saps quina hora és, no saps si és de dia o de nit. A mi no em van pegar, però jo vaig veure com la policia pegava la gent. Et tornen loco perquè no sàpigues on estàs. Quan m’estaven fitxant, ja em negue a tindre advocat, perquè em volien imposar el d’ofici i no em deixaven cridar. Ells mateixos em diuen: “Ens neguem”. O siga, que estaven incomplint els meus drets fonamentals. Sí que tenia una traductora, però tampoc em fiava d’ella. Jo deia tota l’estona: “Paper, paper”, i feia signes que m’havien donat el paper amb els meus drets i havia de poder cridar. La meua primera declaració va ser sense advocat, perquè anava tot molt ràpid, hi havia molt de trànsit de persones. Quan veuen que jo no volia l’advocat d’ofici, em tiren al calabós, no sé quantes hores. Em trauen a la nit i em tornen a preguntar si volia advocat i els dic: “Sí, però no el d’ofici”. Ells deien tota l’estona que es negaven, fins que de sobte em diuen: “A l’una del matí vindrà un advocat”. Com que a l’una del matí? No sabia quina hora era.\nQui era l’advocat? Com l’havies contactat?\nAl principi, jo els vaig donar el contacte d’una persona que estava amb mi en França, viatjant, perquè tampoc podies cridar a Espanya. Per tant, al final el primer advocat que tinc és un advocat de confiança, d’una associació d’advocats. Aleshores, ell m’ho explica tot, en francés, però més o menys ho entenc. L’advocat em diu que em negue a tot i que no diga res si ell no està davant. Clar, jo al principi ja havia parlat sense la presència de cap advocat.\nQuè t’havien preguntat sense la presència de l’advocat?\nLa segona vegada que em trauen del calabós comencen a preguntar-me: “Aquestes pedres et sonen?”, “aquestes fotos?”. Eren fotos de tres llambordes. Però jo vaig dir que no sabia res. Després de parlar amb l’advocat, m’explica que em negue a tot, que no diga res i pense: “Hòstia, ja l’he cagat!”, perquè ja havia dit que no sabia res i ja havia parlat. L’advocat em diu que em poden caure d’un a dos anys i jo pense: “Mare meua, açò és una locura”.\nEn aquests moments, quants càrrecs hi ha en contra teua?\n“En aquests moments, tinc aquests dos i un tercer càrrec, perquè em vaig negar a donar les empremtes dactilars i l’ADN i això també és una infracció. De fet, en negar-me a donar les empremtes, em diuen que això és sospitós”\nEn la comissaria, l’advocat em diu que se m’imputen dos càrrecs. Al principi, quan entre i em fitxen, em diuen que tinc un càrrec, el de participació en una manifestació no autoritzada i pertinença a un grup que anava a fer actes violents. Després, segons la marxa, em diuen que són dos, aquest i un altre per degradació viària. En aquests moments, tinc aquests dos i un tercer càrrec, perquè em vaig negar a donar les empremtes dactilars i l’ADN i això també és una infracció. De fet, en negar-me a donar les empremtes, em diuen que això és sospitós. Jo realment volia col·laborar, però no sense el meu advocat. Per si no n’hi hagués prou, al dia següent, em treuen al matí, molt prompte, i em diuen tres coses: “El teu advocat s’ha oblidat”, “se n’ha anat”, “s’ha oblidat de tu”. Ací ja no podia més. Després de deu minuts em tornen a dir: “L’hem cridat i no contesta”. Em vaig enfonsar, em vaig posar a plorar. Pensava en la meua família, jo no sé què estarien pensant, què hauria fet. És que no he fet res, tio, és la veritat. Al final em van dir que era un problema d’homologació.\nA què es referien?\nNo sé, no en tinc ni idea. Al final em van imposar una advocada d’ofici. Em va explicar que havia escollit un “mínim risc”, que és negar-me a donar les empremtes i l’ADN i em va explicar el mateix que l’advocat de l’associació. Però les mentides són del tipus que si jo no done les empremtes, això ja és un element de sospita. També em diuen que és l’última vegada que me les demanen. Però al dia següent, me les tornen a demanar. Tot açò sense saber que em podien caure d’un a dos anys de presó. Sí que es va tindre en compte que no m’havien informat i que desconeixia el que em podia passar. Això ho van apuntar. L’endemà, m’amenacen dient-me que puc estar de quatre a sis setmanes en el calabós. No tenia cap sentit. M’estaven acorralant.\nEl teu advocat t’ha informat sobre la condemna a la qual t’enfrontes?\nEm poden caure d’un a dos anys, però no està clar. No ho tenen clar ni ells. És molt flexible. L’únic que em salva és que no tinc antecedents, però em caurà una multa de collons. En aquests dies, l’advocat sí que m’ha dit que pot ser d’un a dos anys, però únicament per la infracció de no donar les empremtes, per tant, encara no està massa clar.\nCom va ser el tracte en comissaria?\nEl to era molt amenaçador, dient-me: “Ací et quedaràs una temporadeta”. Després, van veure que tenia en el mòbil la falç i el martell i van dir: “Oh, oh, no sé què, allez, allez”.\nAproximadament vas estar 24 hores detingut. Com van ser eixes hores en la cel·la?\n“Just davant de la meua cel·la, hi havia un xic que estava demanant ajuda. El van traure molt mal, amb un braç en el coll i un altre pegant-li. Jo vaig flipar. El xic d’Euskal Herria el va veure millor i em va dir que estava tot rebentat. Sentia com li pegaven”\nJo estic en un centre de detenció de migrants. Era el pitjor. Va ser una locura, no perquè siguen 24 hores, sinó per tot el que veus. Estava en la cel·la número huit, en la set hi havia un xic d’Irun, i en la sis el xic d’Euskal Herria. Davant de mi, hi havia uns francesos que pareixia que feia molt de temps que estaven tancats. Just davant de la meua cel·la, hi havia un xic que estava demanant ajuda. El van traure molt mal, amb un braç en el coll i pegant-li. Jo vaig flipar. El xic d’Euskal Herria el va veure millor i em va dir que estava tot rebentat. Sentia com li pegaven. Però era molt flipant el desplegament policial. Jo me’n vaig anar quatre dies de viatge pel nord i uns col·legues de Markina-Xemein m’explicaven que la policia no parava de registrar motxilles. Si portaves una samarreta negra, ja et miraven mal i et deien: “Black block, black bloc, eh?”. L’advocat em va explicar que no calia que cometeres un delicte violent perquè et detingueren, sinó que només calia demostrar que anaves o volies fer-ho i que estaves vinculat.\nT’han citat per declarar?\nSe suposa que el 25 de setembre he de tornar, però l’advocat encara no té la fitxa completa del meu cas i no pot treballar. Falten menys de dues setmanes i no sé res. Estic en contacte amb l’advocat de l’associació, però no sé res encara. Ell em diu que no pot treballar perquè no té la fitxa. No sé què pot passar el 25 de setembre i la veritat és que si ningú m’informa, jo no hi aniré. El que volen és endarrerir-ho el màxim possible perquè no tinga temps per treballar. Crec que volen acollonar i ja està. És un muntatge. L’element principal és una motxilla amb pedres, però jo només portava una ronyonera. Són pedres molt grans i tot el món va veure que va ser la policia qui les va agafar.\nCom valores el treball col·lectiu que es va fer per organitzar la contracimera del G-7?\n“És un muntatge. L’element principal és una motxilla amb pedres, però jo només portava una ronyonera. Són pedres molt grans i ho va veure tot el món que va ser la policia qui les va agafar”\nJo vaig estar en Pamplona i després amb companys de Markina-Xemein. Em vaig adonar que hi havia molt de mal rotllo per part d’un sector de la contracimera. Un sector de la contracimera va estar en contacte amb el Ministeri d’Interior francés, tal com va publicar un periòdic francés i, sabent això, quadraven moltes coses. Directament, es va negociar el tracte d’algunes manifestacions en contra de la cimera i al final, de sobte, gent de la contracimera va començar a suspendre convocatòries. El que no es pot fer és organitzar una cosa i després que alguns es posen a parlar amb el Ministeri francés. Si es desmarquen de la lluita més directa, estan donant peu a desincentivar la inconformitat social organitzada. Si obligues a fer coses dins d’uns límits, ja estàs encasellant la gent que se salta els límits, a fer etiquetes estranyes, en compte de fer unitat entorn d’una lluita que és la mateixa.\nCom descriuries el desplegament policial durant la cimera?\nBiarritz estava plagada de policia. A Baiona no hi havia molta presència de manifestants, però de policia, helicòpters… sí. De fet, quan em detenen a mi, venen moltes motos, sis o set furgons, antidisturbis… No hi havia res i van arrasar amb tot.\nPenses que vivim un retrocés en el dret a la manifestació?\nHi havia un marc jurídic particular i per això feien tantes detencions en calent, escudant-se en què podien fer de tot, perquè és el G-7 i són mesures temporals. Però realment no és així. Per exemple, amb les jupetins grocs, sempre estan així. És un retrocés brutal en el dret a la manifestació. Hem tornat on estaven els nostres pares, però de manera invisibilitzada. Estem en temps moderns, però la repressió és la mateixa. No ens maten, només faltaria que ens pegaren un tir al cap. Jo vaig estar tancat 24 hores, però hi havia un xic que feia tres dies que no sabia res de ningú, estava ja boig. Es va pegar amb els gendarmes. Això era una bogeria. L’únic que ens queda és la solidaritat, la tendresa dels pobles.\nArmilles grogues Baiona contracimera desplegament policial Estat francès G7 manifestacions País Basc\n« Una família amb dos menors pateix tres intents de desnonament mentre espera un habitatge de la mesa d’emergència\n9.000 exemplars de la nova edició del suplement L’Improcedent, editat amb el Col·lectiu Ronda »


El dijous 17 de maig arriba el Rambla Tapa | Ràdio Sabadell\nEl dijous 17 de maig arriba el Rambla Tapa\nXavier Alier, Marisol Martínez i Jordi Roca | Pau Duran\n08.05.2018 18:25 Pau Duran\nEl dijous 17 de maig veurà la llum una nova proposta d'oci nocturn a la ciutat. Es tracta del Rambla Tapa, una iniciativa, de moment de vuit restaurants, que volen consolidar una experiència gastronòmica que animi el centre de la ciutat cada dijous al vespre. Establiments com el Saó, Les Voltes o La Rambla participaran en aquest projecte que es vol agafar volada amb celeritat. Un altre dels restaurants que impulsa la iniciativa és El Racó del Campanar. El seu responsable, Xavier Alier, explica que el nom té a veure amb el fet "que tots els restaurants que hi siguin, se'n pugui fer la ruta a peu. Que aparquis el cotxe al centre" i es participi del tast de la manera que hom consideri més convenient. Alier afegeix que "la idea és que d'aquí a uns mesos en siguem 20 o 25" restauradors participant de la iniciativa.\nLes tapes es maridaran amb vins i caves a escollir de les Denominacions d'Origen més ben valorades. El preu serà de 6 €. El president del Gremi d'Hostaleria i Turisme de Sabadell i Vallès Centre, Jordi Roca, diu que "cada ruta té la seva idiosincràsia com és normal". Roca recorda que la tapa típica del Destapa't "es pot menjar amb dues queixalades". En canvi, la tapa que es prepararà els dijous "serà com mitja ració".\nLa tinenta d'alcalde i regidora de comerç, consum i turisme, Marisol Martínez, es compromet a deixar el centre de Sabadell ben lluït per a que sigui més agradable de passejar-se-hi. També anima a fer que la iniciativa sigui duradora en el temps, i alerta que a Sabadell li costa comunicar bé el que produeix de bo. Martínez destaca que "una ciutat no es construeix mai des d'una sola part. Requereix anar de la mà amb la societat civil", i per això agraeix la feina al Gremi i a la iniciativa privada.\nGremi d'Hostaleria i Turisme de Sabadell i Vallès Centre


2 min. Palma 17/01/2018 18:54\n651x366 La concertació també suposa l’ampliació del servei i la garantia que més persones, de totes les illes, se’n puguin beneficiar. / CAIB La concertació també suposa l’ampliació del servei i la garantia que més persones, de totes les illes, se’n puguin beneficiar. / CAIB\nLa consellera de Serveis Socials i Cooperació, Fina Santiago, i la directora territorial de la Fundació IRES Balears, Aina Capellà, han formalitzat avui dematí el concert del Servei d’Atenció Social als Jutjats. Es tracta d’un servei destinat a persones implicades en un procediment judicial que funciona des de fa 30 anys i que fins ara era finançat per subvencions anuals. La concertació del servei per part de la Conselleria de Serveis Socials, que ascendeix a 225.000 euros per a l’any 2018, aporta una garantia de continuïtat i estabilitat tant al servei, que es va incloure recentment a la cartera de Serveis Socials de les Illes, com als seus usuaris i a l’entitat que el desenvolupa.


Quan no hi ha opcions | UCRONIES\n← Victus, el millor Sánchez Piñol\nEl realisme “indepe” de Ferran Requejo →\nPosted on 3 Juliol 2013\tby jcalsapeu\nDe vegades, en la biografia d’una persona i en l’esdevenir d’un poble no hi ha opcions. Això és una cosa que costa admetre. Necessitem fer-nos la il·lusió que triem un camí entre un ventall d’opcions, perquè així ens sentim íntimament lliures. I ens tanquem a la veritat que fem l’única cosa que podem fer, que no som lliures d’elegir, perquè l’alternativa no és una opció. (I al mateix temps ens plau secretament no haver de triar, perquè així ens estalviem l’angoixa d’exposar-nos a una decisió equivocada. La famosa por de la llibertat.)\nTanqueu una persona en una cambra sense finestres on hi ha una sola porta que no està pas tancada, només ajustada. L’estança està clapada de foradets pels quals s’expel·lirà un gas que enverinarà l’aire i matarà el presoner. L’home (o dona) ¿té opcions? Pot obrir la porta i sortir de la trampa mortal, salvar-se. Pot restar immòbil, resignar-se i morir. Això últim, ¿és una opció? Esclar que no. No hi ha opció perquè l’home només pot fer una cosa si vol salvar la pell.\nAl captiu li han posat dues trampes. La primera, fer-li creure que la porta està tancada. La segona, presentar com a opció una possibilitat que no ho és. Així estem els catalans: diu que hem de triar entre la llibertat o l’assimilació, la mort nacional. Però no és cert: si som catalans (si ens sentim, ens pensem i ens volem catalans) no hi ha tria possible; si volem ser, només podem ser lliures.\nI els espanyols, igual. Davant un poble que decideix dependre d’ell mateix, ells tampoc tenen opcions; al seu cantó, l’única actitud possible és el respecte; altra cosa no és admissible. Coda: hi ha la llibertat de triar i la maduresa d’assumir que no triem. Són dues formes de la dignitat que travessen la vida de les persones i dels pobles.\nAquesta entrada s'ha publicat en Llibertat i etiquetada amb Dignitat, independència. Afegiu a les adreces d'interès l'enllaç permanent.


10/06/2022 - 20:00h\nA la mostra hi participaran més de setanta parades i els organitzadors esperen rebre més de 7.000 visitants\nLa pandèmia ha obligat els darrers dos anys a suspendre algunes de les activitats de més èxit del territori. Una de les que s’han vist obligades a posposar-ne la celebració és la Mostra de la Cervesa Artesana de Mediona, que des que es va estrenar –ara fa 14 anys– s’ha convertit en un dels esdeveniments de referència del Penedès.\nL’activitat recupera enguany la normalitat, i ho fa amb més força que mai. La fira, organitzada pels elaboradors medionencs Ales Agullons amb el suport de l’Ajuntament, acollirà en aquesta dotzena edició més d’una setantena de productors artesans, que demà dissabte ompliran l’espai de de davant del camp de futbol. A la mostra també hi participaran 25 parades d’artesania, art i menjar.\nLa Mostra de la Cervesa Artesana de Mediona s’obrirà a les 11 del matí, i els organitzadors esperen rebre uns 7.000 visitants, els mateixos que van acollir el 2019, abans de la pandèmia. A més de la fira, hi haurà actuacions musicals. El programa complet es pot consultar al Facebook o a l’Instagram de la Mostra de la Cervesa Artesana.


L'àrea subjecta a protecció té una extensió inicial de 156,86 hectàrees\nEl Consell aprovarà el Decret de declaració en breu\nEl Consell Assessor i de Participació de Medi Ambient ha recolzat la protecció del Monument Natural el Límit K/T Capa Negra d'Agost, a través d'una normativa legal.\nAixí ho ha decidit el Consell en la seua reunió del 28 de gener, que va estar presidit per la consellera d'Agricultura, Medi Ambient, Canvi Climàtic i Desenvolupament Rural, Mireia Mollà, i una vegada culminat el període d'al·legacions, suggeriments o observacions.\nLa protecció d'aquest monument natural es fonamenta en el seus excepecionales valors geològics i cobra rellevància en tractar-se d'una figura de protecció ambiental que reforcen no només la seua preservació sinó el desenvolupament rural de l'entorn.\nEn concret, l'àrea subjecta a protecció té una extensió inicial de 156,86 hectàrees, i es troba íntegrament al municipi d'Agost, l'ajuntament del qual ha tingut un paper rellevant en el procés de protecció. Serà, quan en breu ho aprove el Consell, el primer monument natural protegit com a testimoni de la rica geodiversitat de la Comunitat Valenciana.\nEl Límit K/7 Capa Negra d'Agost (Alacant) és un aflorament estratigràfic de rellevància internacional consistent en una seqüència de margues i argiles dins les quals es troba registrat el trànsit entre els períodes cretaci i paleògen.


Com convertir una partició FAT32 en NTFS (i per què potser necessiteu) - Windows | Setembre 2021\nCom convertir una partició FAT32 en NTFS (i per què potser necessiteu)\nLa setmana passada vam publicar un article que descrivia breument diferències entre els sistemes de fitxers FAT32 i NTFS. Hem parlat de les diverses funcions i capacitats que cadascú té a la bossa. Ara, per qualsevol motiu, si heu estat utilitzant FAT32 i voleu fer-ho convertir a NTFS, estem pendents d’ajudar-vos avui.\nLa millor estratègia seria fer una còpia de seguretat de les vostres dades, formatar el disc i canviar el seu sistema de fitxers. Però no és per això que llegiu aquest article, oi? & # x1f642; Per tant, us expliquem com fer la conversió (i per què potser voleu) sense formatar el disc.\nNota: El procés de què parlarem és d’una manera. Si voleu tornar a modificar FAT32, haureu de formatar el disc (tot i que he sentit que Partition Magic ho pot fer, no estic del tot segur). I encara et proposem fer una còpia de seguretat d’arxius i carpetes importants (mai se sap quan les coses poden sortir malament).\nSi heu llegit l’article al qual us vam apuntar anteriorment, heu d’haver assabentat que NTFS té molts avantatges respecte al FAT32. Fins que realment no necessiteu FAT32 per raons de compatibilitat (per suportar programes més antics), potser us interessa NTFS per la seva seguretat, xifrat i altres funcions. També té una millor tolerància a les falles i capacitat de compressió. Consulteu la taula següent.\nPassos per convertir FAT32 a NTFS\nUn cop tingueu la certesa del que voleu fer, seguiu els passos que s’indiquen a continuació:\nPas 1: Iniciar Sol·licitud d'ordres en mode administrador. Anar a Començar i tipus cmd a la barra de cerca. Feu clic amb el botó dret sobre el resultat i escolliu Executa com administrador.\nPas 2: Preneu nota de la lletra i l’etiqueta de la unitat que voleu convertir. Comproveu això abans de continuar.\nPas 3: Escriviu la comanda Converteix la lletra de la unitat: / fs: ntfs. Per exemple, si vull convertir unitat f entraria convertir f: / fs: ntfs.\nAra, el procés no començarà aquí mateix si el disc està en ús. Es programarà i s'actuarà quan la màquina arrenqui la propera vegada.\nPas 4: Quan el procés de conversió estigui completat, rebrà un missatge que diu Conversió finalitzada. Deixeu la informació i gaudiu de la nova configuració que teniu sense formatar i sense cap pèrdua de dades (esperem).\nLa comanda és molt senzilla, però no molta gent n’és conscient. I ja que vam parlar dels diferents sistemes de fitxers vam pensar que també hauríem de posar-ho en pràctica (per si voleu convertir-lo). Per obtenir més ajuda sobre la comanda convert, escriviu convert /? en cmd.\nreproductor multimèdia de control remot de Windows\nicona apk android\ncerca de número de telèfon d'Instagram


Exempció de l’impost sobre vehicles de tracció mecànica (IVTM)\nHome Gestió tributària Exempcions\nÉs la sol·licitud d’exempció de l’impost municipal sobre vehicles, en aquells supòsits que es recullen a l’art. 5.1 de l’ordenança fiscal núm. 2 i que es detallen a continuació :\nVehicles matriculats a nom de minusvàlids per al seu ús exclusiu.\nPer a més informació i altres supòsits consulteu l’ordenança fiscal des d'aquí.\nLa persona titular del vehicle que es trobi en qualsevol dels supòsits descrits a l’art. 5.1 de l’ordenança fiscal núm. 2, representant legal o una altra persona degudament autoritzada.\n- Sol·licitud signada. *\n- DNI del titular del vehicle (original més fotocòpia)\n- Permís de circulació (original més fotocòpia)\n- Certificat del reconeixement de discapacitat emès pel CAD (original més fotocòpia), si s’escau.\nModel general de sol·licitud per a la tramitació presencial [Descarrega imprès]\nRequisits per poder gaudir de les exempcions :\nGaudiran de l’exempció els vehicles per a persones de mobilitat reduïda la tara dels quals no sigui superior a 350 kg i que per construcció no puguin assolir en pla una velocitat superior a 45 km/h, projectats i construïts especialment –i no merament adaptats- per a l’ús d’una persona amb defecte o incapacitats físics.\nGaudiran de l’exempció, mentre es mantingui la circumstància, els vehicles matriculats a nom de minusvàlids per al seu ús exclusiu, tant als vehicles conduïts per persones amb discapacitat com als destinats al seu transport.\nEs consideren persones amb minusvalia les que tinguin aquesta condició legal en grau igual o superior al 33%.\nLes exempcions previstes en aquest apartat i en l’anterior no s’aplicaran als subjectes passius beneficiaris per més d’un vehicle simultàniament.


Incendi: Dues persones ferides en un foc a la Selva del Camp\nDues persones ferides en estat lleu en un incendi a la Selva del Camp\nEls Bombers han treballat per apagar les flames i el SEM per antendre els ferits\ndissabte, 25 de juliol 2020 - 10:19h\nHi ha hagut dues persones ferides lleus | Bombers d'Alcover\nEls Bombers de la Generalitat i el Sistema d'Emergències Mèdiques (SEM) han hagut d'actuar durant el vespre del divendres per un incendi al carrer President Companys de la Selva del Camp. El servei d'emergències ha rebut l'avís per un incendi als volts de tres quarts de nou i fins al lloc han desplaçat un parell de dotacions per apagar les flames.\nL'origen del foc ha estat a la persiana del balcó d'un pis situat a la primera planta de l'edifici i també ha afectat lleugerament una de les habitacions del pis. L'actuació dels bombers ha evitat que hi hagi destrosses més grans, però l'han pogut controlar i apagar abans de propagar-se per la resta de l'edifici. La façana de l'edifici, però, han quedat de color negre a causa de les flames.\nEn conseqüència de l'incendi, dues persones han resultat ferides en estat lleu. El SEM ha atès les dues persones afectades per inhalació de fum i un atac de nervis.\n"Molt preocupats: Intenten ocupar habitatges de 2 edificis d'un barri de Tarragona" "Urgent: Atropellen un nen petit mentre jugava a la plaça del Mercadal"


Escola Santa Agnès de Malanyanes | La petita gran escola | Pàgina 2\nA continuació us adjuntem Informació bàsica Inici de curs 2020-2021. Així mateix també adjuntem el Pla d’Obertura de Centres PLA OBERTURA SETEMBRE 20-21 previst per al setembre de 2020. Cal tenir en compte, però, que aquest Pla és de caràcter provisional fins a la seva aprovació el dia 7 de setembre en Consell Escolar, per la qual pot ser susceptible a modificiacions.\nUn audioconte: Necessito una abraçada\nAquí us deixem l’audioconte que ha grabat una les mestres d’educació infantil de la nostra escola. El títol del conte és “Necessito una abraçada”.\nEsperem us agradi i el pugueu veure i escoltar amb els vostres fills/es.\nUn petó i una abraçada molt forta famílies!!\n1r, 2n, General, Infantil, P3, P4, P5, Portada, Primària educació infantil 0\nPropostes per fer a casa enviades el 27 de març\nAdjunt us enviem les propostes educatives perquè pugueu tenir idees i fer cosetes amb els nens/es durant la setmana vinent.\nCada divendres us enviarem propostes. Totes les activitats i feines que aneu fent podeu fer fotos i enviar-les a la vostra mestra tutora per tal… Llegeix més»\nFem aquest article per anar recollint a la nostra web la vostra participació amb les fotos i vídeos que ens heu anat enviant tant de diferents activitats que heu anat fent aquests dies com dels reptes que us hem enviat i heu respost.\nFent aquest… Llegeix més»\nRepte Castanyoles reciclades!\nJa tenim el següent repte!\nLa mestra de música de l’escola ens envia aquest repte per tal de crear unes castanyoles reciclades. Podem aprofitar aquesta activitat per passar una bona estona amb la canalla ben divertida.\nEnvia’ns al correu de l’escola a8067120@xtec la fotografia de la teva… Llegeix més»\nFamílies aquí teniu un repte que us oferim per poder fer amb els vostres fills/es des de casa. Mireu atentament el següent vídeo i seguiu els passos.\nEns encantaria poder rebre les vostres fotografies dels resultats creatius que tingueu!! Ens ho podeu enviar al correu de l’escola a8067120@xtec.cat o al correu escolasantaagnes@gmail.com\nTambé podeu enviar-ho a través del xat d’Instagram @escolasantaagnes\nNova iniciativa davant el tancament d’escoles\nCom escola us volem informar de que aquests dies totes les mestres estem treballant des de casa i hem ideat la iniciativa que rep el nom de “Durant el confinament … no perdis l’enteniment. Ment i cos despert i actiu”.\nAquesta iniciativa pretén que totes les… Llegeix més»\nGeneral, Infantil, Portada, Primària, Primaria Projectes 0


Amb els deures fets\n27 febrer 2021 20:53\nLa delegació madrilenya va partir ahir cap a Copenhaguen, on divendres s'escull la ciutat que acollirà els Jocs de 2016. L'optimisme i els bons pressentiments vessen\nEfe | 29 setembre 2009\nL'Ajuntament de Palma va fer públic ahir el seu suport a la candidatura olímpica.\nFerran Aguiló(Jaume Morey)\nLa delegació madrilenya va partir ahir cap a Copenhaguen amb el "pressentiment" d'aconseguir divendres els Jocs Olímpics de 2016 per a la ciutat, un optimisme en augment i que se sustenta en la seguretat que Madrid ha fet els deures perquè la seva candidatura sigui finalment l'elegida. "Carregada d'il·lusió i de convicció" va partir de l'aeroport de Barajas la primera comitiva madrilenya, encapçalada pel batle, Alberto Ruiz-Gallardón, segons ell mateix va referir als mitjans de comunicació. Dissabte "haurem de tornar vencedors", afirmà Gallardón, acompanyat pel secretari d'Estat per a l'Esport, Jaime Lissavetzky; el president del Comitè Olímpic Espanyol (COE), Alejandro Blanco; el vicebatle, Manuel Cobo; i la consellera delegada, Mercedes Coghen. Tots ells es desplacen a Dinamarca amb "l'ànim formidable" que els van donar diumenge els madrilenys i espanyols que van ser a la plaça de Cibeles, segons indicà Ruiz-Gallardón.\nEl regidor explicà que s'hi traslladen abans per "preparar-ho tot" per a quan hi arribin els reis; el president del Govern, José Luis Rodríguez Zapatero; la presidenta de la comunitat, Esperanza Aguirre, i "tots els que ens acompanyaran en el moment de la presentació", a fi de poder "oferir el millor als membres del Comitè Olímpic Internacional". Però aquest ambient d'optimisme no va ser només patrimoni de la comitiva que va partir per preparar amb temps els actes del pròxim dia 2 d'octubre, sinó que l'únic espanyol membre del COI, Joan Antoni Samaranch Salisachs, es declarà "més optimista que mai" respecte a les possibilitats de Madrid. "Jo estic molt en contacte amb els electors i no tenc cap motiu per no ser tan optimista o més que en qualsevol moment del passat", va dir a Efe abans de viatjar a la capital danesa.\n"Malgrat que a Espanya sembla que es va desinflar una mica el globus amb la presumpta negativitat de l'informe de la Comissió d'Avaluació, continuu insistint que Madrid en va sortir molt afavorit. Som més optimista que mai", assegurà. Madrid s'haurà d'enfrontar a Chicago, a Tòquio i a Rio de Janeiro per ser l'escenari dels Jocs Olímpics de l'any 2016 després de no aconseguir els de 2012.


Com evitar que et surtin butllofes als peus quan camines molt (i com les has de curar)\nA les Marxes per la Llibertat a molts participants els estan sortint butllofes als peus\nCom evitar que et surtin butllofes als peus quan camines molt (i com les has de curar). // CC0\nActualitzada el 16-10-2019 18:40\nAquests dies milers de persones participen a Catalunya en les anomenades Marxes per la Llibertat. Cadascuna té un recorregut de 100 quilòmetres, una distància que molts peus no estan acostumats a recórrer. I per això a molts els estan sortint butllofes als peus.\nHo explicaven alguns dels enviats de RAC1 a les marxes, en directe al Versió RAC1, com en Marc Mundet, que ha hagut d’acostar-se a una farmàcia del recorregut per comprar alguna cosa per evitar que el problema anés a més, o l’Anna Vallhonesta, que també les ha patit.\nCom evitar que et surtin butllofes als peus quan camines molt (i com les has de curar) // CC0\nCom evitar les butllofes?\nPer als que encara no les pateixen, com es pot evitar l’aparició d’aquestes butllofes als peus, si hem de caminar molt?\n- Cal fer servir un calçat adequat d’un material flexible. Hi ha materials que poden resultar molt perjudicials. Xavi Alujas, tècnic del Versió RAC1 i esportista (ha fet curses de muntanya de tota mena i a les seves xarxes socials en podeu trobar una bona mostra), explica que sempre cal evitar el calçat de Gore-Tex si s’ha de caminar sobre ciment, “perquè evita que entri aigua als peus, però també evita que surti la suor”.\n- I és que precisament, evitar la suor és un dels consells que es repeteix a tots els webs especialitzats en salut esportiva i consells per a excursionistes.\n- Mai estrenar calçat el dia de la caminada. Si heu pensat a comprar-vos vambes especialment per fer la Marxa per la Llibertat, oblideu la idea perquè pot resultar contraproduent. També cal evitar el calçat molt ajustat.\n- Es poden fer servir productes específics per a les butllofes: hi ha cremes, vaselina i estics que eviten el fregament del peu amb el mitjó i amb el calçat.\n- També hi ha mitjons específics per a running , amb reforços davanters i al taló. Mitjons sense costures és un altre dels consells que recomanen els esportistes.\n- Es pot fer servir també tinta de Binjui per endurir la pell dels dits. Es pot comprar en botigues especialitzades.\nCom tractar les butllofes?\nTot això són consells per prevenir l’aparició d’ampolles quan hem caminat molt, però… I si ja ens han sortit? Com s’han de tractar? Quina és la millor manera perquè es curin sense problema?\nLes butllofes són petites bosses de líquid, i de vegades poden estar més vermelloses. Cal recordar que no són un problema greu, sinó que només surten per la fricció de la pell amb el mitjó o calçat. Com hem recollit en antena al Versió RAC1, i tal com recomanen els portals especialistes en curses, hi ha dues maneres de curar les butllofes:\n- Tapar-les amb una gasa o apòsit i esperar que es buidi. Llavors s’assecarà i caldrà curar la ferida.\n- Punxar la bombolla amb una agulla esterilitzada o xeringa (que permet extreure’n el líquid) i aplicar algun producte antisèptic que podeu trobar a la farmàcia.\nCom es tracten o es poden prevenir les butllofes als peus?\n16-10-2019 14:10 MOBILITZACIONS\nLes Marxes per la Llibertat completen la primera etapa amb una alta participació\n16-10-2019 14:17 POSTSENTÈNCIA\n16-10-2019 12:01 POSTSENTÈNCIA\nLes millors imatges i vídeos de les Marxes per la Llibertat


«AVE merda!» (grafit anònim, del carrer):als que no ens enganyen, us saludem! | El Dimoni de Santa Eugènia de Ter (Gironès)\n: : Metròpoli > Girona | 30·01·2012\n«AVE merda!» (grafit anònim, del carrer):\nals que no ens enganyen, us saludem!\nAdif diu que està a punt d’acabar les obres del TAV i que les finalitzarà mesos abans del previst… sapigueu però, que només entrega una de les tres fases en que varen dividir el projecte (“per seguretat” ens deien els regidors d’aleshores, i era per “descartar-ne alguna”, ho sabem ara!) i que ho farà amb un retard de mesos sobre les previsions inicials.\nJo ja no hi entenc res…\nM’estimo més que les explicacions us les doni qui n’és el responsable… No us perdeu el proper Fòrum (espero que sigui aviat) i, si sou de Sant Narcís , a la propera reunió informativa al barri porteu paper i llapis, no us perdeu detall, feu comptes… i esgarrifeu-vos.\nA deu mesos vista d’entregar l’obra, encara estant estudiant si hi ha “criteris tècnics” que “permetin” suprimir alguna de les sortides d’emergència… Suprimir?, els criteris tècnics haurien de servir per augmentar les mesures de seguretat, mai per suprimir! (en tot cas, els que segur que suprimeixen són els criteris econòmics!).\nAl desembre, Adif entrega l’estructura, els túnels i la via… l’arquitectura (estació provisional), ascensors, i altres foteses formen part d’un projecte independent que encara està en estudi… i que pel cap baix podria tardar un any en ser estudiat, proposat, concursat, exposat i executat.\nNi els edificis ni la urbanització del Parc Central està clara. Adif, només l’impermeabilitza i ens en deixa la meitat del parc barrat amb tanques al pas de vianants, perquè encara està “pendent el projecte del convencional”. I, és clar, fer dos cops una obra…(si el que costa és fer-les un sol cop!).\nÉs a dir, el temps que tardin a començar la segona fase del projecte ferroviari (ni tant sols sabem si es fa o no o si es planteja la nostra proposta del tercer rail) i estem parlant d’anys, haurem perdut més de la meitat del Parc Central… les raons i excuses són bones (per qui les vulgui creure), però la realitat és un nou incompliment de les previsions inicials.\nI el carrer Oviedo? Al desembre cop de mangera i avall!! potser… depèn de si… l’estació d’autobusos… res home res, pendents de la fase II i III no es farà cap actuació important fins aleshores… foteu-vos!, després d’aguantar quatre anys d’obres, els que calgui de no-res.\nL’alcalde continua demanant “audiència” a la ministra, el regidor “beneeix” les excuses dels d’Adif i els tècnics… compte que tanta servitud no ens faci esclaus (més esclaus).\nI a ningú de la ciutat sembla preocupar tanta provisionalitat… els mitjans i ciutadans de Girona es presten la campanya optimista i victoriosa d’aquest gran nyap ruïnós. Ens varen estalviar la decisió de si calia, ens han estalviat el debat de com s’havia de fer i ens volen fer còmplices (voleu més hipocresia que fer-nos-en a través de l’exercici de la democràcia?) del que ara s’endevina una gran mentida! No heu sentit que darrerament es torna a parlar del “baixador” a l’aeroport? Us interessa saber les implicacions de recuperar la proposta que només ICV-EUiA defensava?\nQuan algú arribi a la nostra ciutat i baixi a una no-andana d’una no-estació a 30 metres sota terra, estarem promocionant la nostra ciutat?\nAlguaire, Castelló, Toledo, Mallorca… són ara el referent dels gironins? També volem la nostra megaobra inútil per a més riota dels que volem que ens visitin?\nAh!, sí, el progrés!\nMartí Carreras i Planas és president de l’Associació de Veïns del barri de Sant Narcís


Certificat de penals per qui treballi amb nens. - Luis Gestoria\nCertificat de penals per qui treballi amb nens.\nCap persona condemnada per delictes sexuals podrà treballar amb menors.\nTota persona que treballi o pretén treballar amb menors haurà d’aportar a l’empresa una “Certificació Negativa del Registre Central de delinqüents sexuals” que acrediti que no ha estat condemnat per cap delicte contra la llibertat sexual.\nLa norma no afecta solament als que s’incorporin a un lloc de treball que impliqui contacte habitual amb menors, sinó també a qui ja estigui treballant. Les empreses hauran de sol·licitar als seus treballadors que estiguin exercint professions, oficis i activitats que impliquin contacte habitual amb menors que aportin aquesta “certificació negativa del Registre Central de delinqüents sexuals”\nEntenem que també els voluntaris que realitzin activitats en entitats o associacions amb menors hauran d’aportar aquest certificat.\nEscoles, entitats esportives, centres mèdics, empreses de catering de menjadors escolars o d’activitats extraescolars, parcs infantils, etc., hauran de requerir als seus treballadors que aportin aquesta Certificació.\nAquesta obligació es recull en el número 5 de l’article 13 de la Llei Orgànica 1/1996 de Protecció Jurídica del Menor) estableix que:\n“Serà requisit per a l’accés i exercici a les professions, oficis i activitats que impliquin contacte habitual amb menors, el no haver estat condemnat per sentència ferma per algun delicte contra la llibertat i indemnitat sexual, que inclou l’agressió i abús sexual, assetjament sexual, exhibicionisme i provocació sexual, prostitució i explotació sexual i corrupció de menors, així com per tracta d’éssers humans. A aquest efecte, qui pretengui l’accés a aquestes professions, oficis o activitats haurà d’acreditar aquesta circumstància mitjançant l’aportació d’una certificació negativa del Registre Central de delinqüents sexuals”.\nFins que entri en funcionament el Registre Central de Delinqüents Sexuals, aquesta certificació serà emesa pel Registre Central d’Antecedents Penals.\nEls treballadors estrangers hauran d’aportar a més a més un certificat negatiu d’antecedents penals del seu país d’origen o d’on és nacional, traduït i legalitzat d’acord amb els Convenis internacionals existents.\nAmb aquesta obligació es pretén impedir que les persones que hagin comès qualsevol delicte sexual puguin tenir accés o seguir exercint professions, oficis o un altre tipus d’activitats que impliquin un contacte habitual amb menors d’edat.\nPROCEDIMENT PER SOL·LICITAR EL CERTIFICAT.\n*Adjuntem la informació del MINISTERIO DE JUSTICIA per la realització dels tramits.\nEls ciutadans individualment que ja treballin amb menors o que necessitin el certificat per signar un contracte de treball amb una empresa que treballa amb menors, podran sol·licitar-ho de manera personal, utilitzant qualsevol dels mitjans habilitats per a això, presencial, per correu o per internet indicant en “la finalitat” de la sol·licitud Contracto nou per a treball amb menors.\nLES EMPRESES DE FORMA AGRUPADA PER TOTS ELS TREBALLADORS\n1. Les persones que treballen amb menors en l’àmbit d’una relació laboral amb una Administració Pública, no és necessari que ho sol·licitin de forma personal i individualitzada, sent suficient amb autoritzar a l’administració per la qual treballen al fet que accedeixi a la seva informació penal a través de la Plataforma d’Intermediació de Dades que gestiona el Ministeri d’Hisenda i Administracions Públiques.\nQualsevol administració que ho sol·liciti pot donar-se d’alta a l’Àrea de Descàrregues del Portal d’Administració Electrònica\n2. Les persones que actualment tinguin en vigor un contracte amb una empresa o organisme que treballa amb menors, hauran d’autoritzar a un representant de la seva organització per tramitar de manera agrupada tots els certificats del personal d’aquesta empresa.\nAquest procediment de tramitació agrupada de sol·licituds de certificats d’antecedents penals a través d’empresa o organització. Consisteix en la presentació d’una sol·licitud única, dirigida a l’Oficina Central d’Atenció al Ciutadà o a la Gerència Territorial de Justícia més propera, adjuntant la documentació següent:\nModel 790 en el qual es justifiqui l’abonament de tantes taxes com a sol·licituds agrupades es realitzin, preferiblement en un únic model, indicant en la finalitat per atreball amb menors.\nFotocòpia acarada o compulsada o amb el segell del centre o institució dels DNI’s, NIE, passaport o document d’identificació comunitari en vigor de cadascun dels empleats/sol·licitants.\nAutorizació de cadascun dels empleats/sol·licitants al representant de l’empresa perquè obtingui el certificat en el seu nom.\nDocumento de compareixença del representant de l’empresa davant el Ministeri de Justícia.\nL’oficina a la qual correspongui tramitar el procediment valorarà si, d’acord amb la documentació presentada, ha quedat suficientment acreditat el compliment dels requisits necessaris per a l’expedició de les certificacions sol·licitades, o resulta preciso instar als interessats al fet que completin la seva sol·licitud.\nUna vegada processats les dades, els certificats individuals negatius expedits es remetran a l’empresa per correu postal al domicili indicat en el document de compareixença. En els casos en què, en realitzar les consultes, s’apreciïn coincidències o errors d’identitat, l’Oficina expedidora dels citats certificats es posarà en contacte directament amb l’interessat amb la finalitat de realitzar una correcta i fidel expedició del mateix.\nasociacionescontrato de trabajo\nEncara que s’elimini l’impost de succesions és “obligatori” fer testament\nFa pocs dies, Duran i Lleida va anunciar que el govern de Catalunya té previst…\nDret de separació d’un soci en cas de falta de distribució de dividends\nL’art 348 bis de la Llei de Societats de Capital estableix que a partir del…\nOblicacions tributàries i mercantils del mes de Juliol.\nDurant aquest mes de juliol, abans de les dates assenyalades, s'hauran de presentar les següents…\nprevious post: Nova regulació de les altes i les baixes mediques.\nnext post: DECLARACIÓ DE RENDA 2015


Verd esperança | Viu Molins de Rei\nEl CE Molins de Rei presenta els seus equips davant de més de 1.000 persones. L’entitat que aplega a més esportistes de Molins de Rei fa una demostració de força al Poliesportiu Municipal.\nLa pista s’il·luminava cada vegada que sortia un equip // Jose Polo\nEn un context social cada vegada més complicat, de tant en tant, les persones troben un espai o un moment per oblidar els problemes i trobar motius per a l’esperança. El Club Esportiu Molins de Rei va fer la presentació dels seus equips per a la temporada 2012 – 2013 davant de més de 1.000 persones entre jugadors i familiars el passat 17 de novembre al Poliesportiu Municipal. L’energia i les bones vibracions que es respiraven al pavelló feien que, sense cap mena de dubte, aquesta presentació es convertís en un d’aquests moments. Entre vestidors, invisibles, els nervis dels monitors que vetllaven per a que tot sortís bé. I és que organitzar un esdeveniment d’aquestes característiques sincronitzant a tants nens a la vegada no és gens fàcil.\nPerò va sortir tot bé i va ser genial. Una marea verda, color corporatiu de l’entitat, va envair la pista vella del poliesportiu on tots els equips de les diferents seccions: bàsquet, handbol, hoquei, judo i patinatge, van anar desfilant 1 a 1 fins a omplir completament la pista. La majoria d’esportistes que van omplir la pista eren molt joves i, en els seus ulls, es veia la il·lusió de formar part d’una entitat que els permet practicar l’esport que més els hi agrada. Tots ells, que tenen el futur de l’esport de Molins de Rei a les seves mans, van ser els autèntics protagonistes per un dia.\nEls parlaments van començar amb un petit escrit llegit per joves esportistes de les diferents seccions. Durant el seu discurs el president del CE Molins de Rei, Paco Vidal, va aclamar que la “força” de l’entitat són “els més de 600 esportistes i 100 monitors que la fan possible”. Per acabar, Vidal va afirmar que l’objectiu de l’entitat és“transmetre els valors de l’esport de generació en generació per formar esportistes, però també persones”.\nPer la seva banda, l’alcalde i regidor d’Esports, Xavi Paz, va fer una menció especial als ascensos del sènior masculí de bàsquet i del sènior femení d’handbol aconseguits la temporada passada i va lamentar que, en el cas de l’handbol “els problemes econòmics impedissin pujar de categoria”. Paz va felicitar a l’entitat per “educar en els valors de l’esport en la victòria i en la derrota” i va finalitzant afirmant que el CE Molins de Rei “forma part de la força de Molins de Rei”.\nEls nens aplaudien sense entendre gaire bé el que estaven escoltant. Però tots estaven emocionats, al·legres, amb una fel·licitat radiant. Potser, a partir de l’esport, aprenguin a ser millor persones i el món tingui una mica d’esperança, aquesta però, estarà tenyida de verd.\nEl masculí de bàsquet va aconseguir l’ascens de categoria la temporada passada // Jose Polo\nLa secció de judo no para de créixer // Jose Polo\nLes piruetes de la secció de patinatge van començar l’acte // Jose Polo\nTant l’handbol femení com el masculí treballen molt bé des de fa temps // Jose Polo


Pequín assegura que el nou brot de coronavirus “està controlat” - À Punt\nPequín assegura que el nou brot de coronavirus “està controlat”\nL’OMS alerta que països com els Estats Units, el Brasil, Mèxic o el Perú mantenen les persistents corbes a l’alça en nous contagis.\nPersonal sanitari fa proves als residents a Pequín aquest dijous / Stringer (Efe)\n19 de juny 2020 - 08:57\nLes autoritats sanitàries de Pequín han assegurat que el nou brot de coronavirus “està controlat” i que la corba de contagis “s’anirà aplanant a poc a poc”. La capital xinesa va elevar el passat dimarts el nivell de resposta a emergències en un intent de frenar la propagació massiva del brot detectat dijous passat en el mercat majorista de Xinfadi, que deixa fins ara 183 casos confirmats.\nLa Comissió Nacional de Salut ha informat de 32 noves infeccions en l’última jornada, 25 d’elles a Pequín, arran del brot detectat en el principal mercat de la capital. La ciutat ha posat en marxa mesures extraordinàries i, des del primer dia que es va detectar, està fent proves als empleats de tots els restaurants, universitats i mercats.\nEl cap d’epidemiologia del Centre per al Control i la Prevenció de Malalties, Wu Zunyou, ha apuntat que aquest tipus de brots eren d’esperar i que podrien haver aparegut en qualsevol part, però afortunadament “Pequín va actuar ràpidament per a minimitzar-lo”. Amb l’estat de confinament parcial implantat a la ciutat, les comunitats de veïns han tornat a comprovar la identitat i l’estat de salut dels residents i a prendre’ls la temperatura. També s’han suspés els vols interprovincials i totes les classes presencials en educació primària, secundària i superior, i s’aconsella treballar des de casa. Mentrestant, les comunitats en àrees de risc “alt” han quedat segellades i no es permet que ningú n’isca.\nL’OMS alerta de les persistents corbes a l’alça a Amèrica\nL’Organització Mundial de la Salut (OMS) segueix molt de prop el desenvolupament de la pandèmia a Amèrica i, en les últimes hores, ha evidenciat que les corbes epidemiològiques en alguns dels principals països del continent, en comptes d’aplanar-se, tendeixen a la vertical, tant en els nous casos com en la xifra de víctimes mortals.\nEl Brasil ha sumat entre dimecres i el dijous vora 35.000 casos i 1.300 defuncions, mentre que als Estats Units han sigut quasi 28.000 positius i 722 defuncions. Mèxic i el Perú, que van viure una fase vall a principis de setmana, registren ara una escalada preocupant. En creuar l’Atlàntic, en canvi, s’aprecia una etapa d’estabilització. La gran majoria dels països europeus, entre els quals hi ha Espanya i Itàlia, molt castigats per la pandèmia, mantenen unes corbes de contagis que s’apropen a l’horitzontal. El Regne Unit comença a baixar l’elevat ritme de nous contagis, però manté les pitjors xifres de morts a tot Europa, mentre que Rússia encara no ha sigut capaç de frenar les infeccions i se situa com a tercer país més afectat.


El concursant d''Atrapa un millón' perjudicat per Remedios Cervantes guanya ara 15.000 euros\nAntena 3 l'ha tornat a convidar després que en la primera participació perdés 5.000 euros a l'última pregunta per una decisió d'última hora de la model\nARA Barcelona Actualitzada el 10/01/2012 09:59\nL'impuls d'última hora de la model Remedios Cervantes ha acabat suposant un benefici per a Mario, el concursant que el 27 de desembre va perdre 5.000 euros al concurs d'Antena 3 Atrapa un millón quan Cervantes va canviar la resposta de l'última pregunta i va fallar. Davant l'evidència que el jove s'hauria endut el premi si no hagués estat per la decisió inesperada de la model, la cadena va decidir donar-li una segona oportunitat, i aquest dilluns Mario va tornar a participar al concurs que presenta Carlos Sobera, en aquest cas acompanyat d'un amic, Mateo.\nI la jugada li ha sortit bé, ja que en aquest cas sí que va endur-se el premi, que va ser de 15.000 euros. És a dir, encara que hagi estat amb 15 dies de retard i amb una mica de patiment entremig, Mario ha acabat guanyant el triple del que s'hauria emportat en la primera ocasió.\nEn el retorn de Mario al concurs, Sobera i ell no van estalviar referències a l'accidentada primera participació. Entre altres coses, van dir que intentarien posar "remei" a la situació –en referència al nom de Remedios Cervantes–, i el presentador va assegurar que Mario estava menys blanc que en l'ocasió anterior. Casualitat o no, un dels dos temes proposats pel concurs per a l'última pregunta va ser "Famosos", tot i que el participant va optar per l'altre, "Noms", i va haver de decidir, entre "Burt" i "Lancaster", quin dels dos corresponia a una ciutat anglesa. Era la segona, i ho va encertar.